cyanic-selkie/wikianc huggingface dataset:
Pitäjänmäen yritysalue
Alueen asuinrakennukset, joista suuri osa on melko uusia, sijoittuvat radan eteläpuolelle. Liikenteellisesti vilkkaiden väylien rajaaman kaupunginosan viihtyisyyttä lisää sen naapuristossa etelässä oleva Talin ulkoilupuisto ja viheralue. Vantaanjoen muinainen uoma, nyttemmin pieni Mätäjoki kulkee Pitäjänmäen teollisuusalueen keskellä olevan Strömbergin puiston läpi matkallaan mereen.
Ilkka Kanerva
Ilkka Armas Mikael Kanerva (28. tammikuuta 1948 Lokalahti – 14. huhtikuuta 2022 Turku ) oli suomalainen kokoomuslainen poliitikko, joka toimi kolmen hallituksen ministerinä. Suomen ulkoministerinä hän toimi vuosina 2007–2008. Kanerva oli kansanedustajana vuodesta 1975 kuolemaansa saakka. Hän oli sekä kalenteripäivissä että valtiopäivien määrässä laskettuna kaikkien aikojen pitkäaikaisin kansanedustaja.
Learjet 35
pienoiskuva|[[Sveitsin ilmavoimat|Sveitsin ilmavoimien Learjet 35A.]] pienoiskuva|[[Suomen ilmavoimat Learjet 35A]] pienoiskuva|[[Japanin meri-itsepuolustusvoimat Learjet U-36A]] Learjet 35 on kaksimoottorinen, kahdeksanpaikkainen yhdysvaltalainen liikelentokone. Se on Learjet 25 -koneen Garrett Airesearch TFE 731-2-2B -suihkumoottoreilla varustettu edelleenkehitetty versio, joka lensi ensilentonsa 22. elokuuta 1973. Yhdysvaltain ilmavoimat osti vuonna 1984 rahti- ja henkilökuljetuskoneiksi 84 Learjet 35:ttä, jotka saivat tunnuksen C-21A.
Ilkka Kanerva
Kanerva valmistui 1968 ylioppilaaksi Uudenkaupungin yhteislyseon lukiosta ja 1980 valtiotieteen maisteriksi Turun yliopistosta. Eduskuntaan hän nousi 1975 kokoomuksen listoilta oltuaan tätä ennen Kokoomuksen Nuorten Liiton puheenjohtaja vuodesta 1972 vuoteen 1976. Samana vuonna 1975 eduskuntaan kohonneen vasemmistoliiton Esko-Juhani Tennilän jäätyä pois eduskunnasta Kanerva oli vuoden 2011 vaaleista eteenpäin yksinään nykyisen eduskunnan pitkäaikaisin kansanedustaja. Kanerva sai ministerin arvon vuonna 2017.
7 Canum Venaticorum
7 Canum Venaticorum on kääpiötähti Ajokoirien tähdistössä, se on sinivalkoinen. Sen voi nähdä paljaalla silmällä.
Ilkka Kanerva
Nuorisopoliitikkona
Kokoomuksen Nuorten Liiton (KNL) johdossa toimiessaan Kanerva oli tämän sekä keskustapuolueeseen että Neuvostoliittoon suhteita rakentaneen järjestön puheenjohtaja. Hän kuului liiton vasemmistosiipeen. Kokoomusnuorissa käytiin tuolloin sisäisiä kiistoja siitä, tulisiko Kanervan johtaman KNL:n liittyä Suomen Rauhanpuolustajiin. Kanervan linjaa vastassa oli tuolloin toisen kokoomuslaisen nuorisopoliitikon Ben Zyskowiczin "maltillisen oikeiston" oppositio, joka sai lopulta kiistassa voiton, eikä jäsenyys toteutunut.
Learjet 35
Learjet 36 on Learjet 35:n kuusipaikkainen, pidemmän kantaman malli. Vuonna 1976 koneisiin tehtiin suuremman lentoonlähtöpainon mahdollistavia parannuksia ja mallinimiksi tulivat 35A ja 36A, joita valmistettiin vuoteen 1994 asti. Yhteensä Learjet 35/36-koneita on valmistettu 676 kappaletta.
Learjet 31:ssä on yhdistetty 35/36:n runko ja moottorit 55/60 modernimpaan siipeen ja pyrstön alla oleviin siivekkeisiin. 31:n kehitysmalli lensi ensimmäisen kerran toukokuussa 1987 ja sai lentokelpoisuustodistuksensa elokuussa 1988.
Ilkka Kanerva
Nuorisopoliitikkona
Tultuaan valituksi eduskuntaan 1975 Kanerva jätti KNL:n puheenjohtajuuden seuraavana vuonna.
Learjet 35
Nykyiset tuotantomallit ovat Learjet 31A ja 31A/ER.
Koneita valmistava Learjet Inc. on ollut vuodesta 1990 kanadalaisen Bombardier Inc:n omistuksessa.
Käyttö Suomessa
Suomen ilmavoimien tukilentolaivueessa on kolme Learjet 35A/S -konetta, joita käytetään muun muassa merivalvontaan, kartoituskuvauksiin, ilmanäytteenottoon, maalinhinaukseen ja henkilökuljetuksiin. Ensimmäinen koneista saapui Suomeen syyskuussa 1982.
Pitäjänmäen yritysalue
Pitäjänmäen yritysalueella on päiväkoti ja Strömbergin koulu (peruskoulu) esikouluineen. Alueella annetaan myös ammatillista ja ylempää koulutusta (esimerkiksi Ammatti-instituutin Taitotalo / Amiedu, Sibelius-Akatemian kansanmusiikkiosasto). Arkkitehtonisesti kiinnostavana kohteena pidetään Pitäjänmäen yritysalueella muun muassa Valion pääkonttoria (1974, osoitteessa Meijeritie 6). Valion Tietokonekeskuksen (1985) suunnitteli Antti Katajamäki ja Tutkimuskeskuksen (1994) Osmo Syrjänen.
Ilkka Kanerva
1975–2003
Keskustalaisen Esko Ahon hallituksen noustua valtaan 1990-luvun alun laman aikaan hän toimi työministerinä vastaten samalla myös hallinnon kehittämisestä. Näiden ministerikausiensa päätyttyä Kanerva toimi Suomen Pankkia ohjaavan eduskunnan pankkivaltuuston puheenjohtajana vuosina 1995–2003.
Kanerva oli kolmesti ehdokkaana Suomen Pankin johtokunnan jäseneksi. Kun eduskunnan pankkivaltuusto oli lokakuussa 2001 päättänyt kahden uuden jäsenen nimittämisestä Suomen Pankin johtokuntaan, Lipposen hallitus esitti uusiksi jäseniksi Kanervaa ja Keskustan Esko Ahoa. Presidentti Tarja Halonen kuitenkin sivuutti sekä Kanervan että Ahon ja nimitti ainoaksi uudeksi johtokunnan jäseneksi Leonian konsernijohtajan Pentti Hakkaraisen. Halosen ratkaisu synnytti runsaasti keskustelua siitä, pitäisikö Suomen Pankin johtokunnan jäsenten nimittäminen siirtää eduskunnan pankkivaltuustolle.
2003–2008
Kokoomuksen jäätyä Matti Vanhasen I hallituksesta oppositioon Kanerva valittiin eduskunnan 2. varapuhemieheksi. Hän hoiti tehtävää koko vaalikauden. Kokoomuksen oltua vuoden 2007 eduskuntavaalien voittaja saaden 10 lisäpaikkaa Kanervasta tuli Vanhasen II hallituksen ulkoasiainministeri 19. huhtikuuta 2007 alkaen.
thumb|left|Ilkka Kanerva ja Condoleezza Rice.
Vanhasen toisen hallituksen aikana ulkopoliittiset painotukset muuttuivat. Pääministeri Vanhanen, puolustusministeri Jyri Häkämies ja Kanerva vierailivat nopeaan tahtiin Yhdysvalloissa tapaamassa virkaveljiään, Kanerva kahteen kertaan. Kanerva tapasi Yhdysvaltain ulkoministerin Condoleezza Ricen Washingtonissa ensimmäisen kerran 11. kesäkuuta 2007 ja uudelleen helmikuussa 2008. Entinen Suomen Yhdysvaltain suurlähettiläs Richard Müller arvosteli ankarasti Suomen poliittisen johdon onnistumista sekä sisällön että esitystavan osalta ja piti vierailuja lähinnä imagonrakennuksena.
Vuonna 2008 Suomi toimi Euroopan turvallisuus- ja yhteistyöjärjestö ETYJin puheenjohtajamaana ja ulkoministeri Ilkka Kanerva ETYJin puheenjohtajana. Tehtävä oli hankala, sillä järjestön toiminnan arvioitiin olevan vaikeuksissa. Kanerva ei onnistunut sopimaan Venäjän presidentinvaalien tarkkailusta syntynyttä kiistaa, eivätkä ETYJin vaalitarkkailijat lähteneet Venäjälle. ETYJin arvovalta rapisi myös vaalitarkkailun vuoksi Georgian ja Armenian presidentinvaalien aikana. ODIHR tunnusti vaalit rehellisiksi, vaikka maiden oppositio oli eri mieltä ja protestoi epärehellisinä pitämiään vaalituloksia vastaan kuukausia. Protestit päättyivät ainakin Armeniassa verilöylyyn hallituksen puuttuessa mielenosoituksiin.
Kanervan ulkoministerikauden tärkein ulkopoliittinen linjaus oli hallituksen ja tasavallan presidentti Tarja Halosen päätös Suomen liittämisestä Naton nopean toiminnan NRF-joukkoihin maaliskuussa 2008. Tasavallan presidentti ei hakenut avointa konfliktia hallituksen kanssa, vaikka onkin aiemmin kritisoinut lähentymistä Natoon.
Muut kohut
Vuonna 2001 nousi kohu Kanervan suhteesta Jasmin Mäntylään, ja vuonna 2005 Kanerva, silloinen eduskunnan varapuhemies, lähetti lukuisia tekstiviestejä Marika Fingerroosille. Hän lähetti viestejä myös valokuvamalleille Anne-Mari Bergille ja Linda Sonntagille sekä vaatesuunnittelija Olivia Kortelaiselle. Bergille Kanerva tarjosi lisäksi töitä yleisurheilun MM-kilpailujen palkintojenjaossa. Samana vuonna Ilkka Kanerva toi seuralaisekseen Linnan itsenäisyyspäivän juhliin ensi kertaa Elina Kiikon. Kevään 2008 Kanervan–Tukiaisen tekstiviestikohu johti Kanervan eroon ulkoministerin tehtävästä.
Toukokuussa 2010 uutisoitiin, että Kanerva oli lähettänyt noin sata tekstiviestiä baarissa tapaamalleen parikymppiselle helsinkiläisnaiselle. Kesäkuussa 2010 7 päivää -lehti kertoi Kanervan lähetelleen vihjaileviksi tulkittuja Facebook-viestejä 16-vuotiaalle tytölle. Kanerva kertoi hakeutuneensa ammattiauttajan pariin toimintansa johdosta ja esitti julkisen anteeksipyynnön henkilöille, joita oli jollain tavalla loukannut.
2008–2022
pienoiskuva|Ilkka Kanerva ETYJ:n vaalitarkkailijana Kiovassa 2019. Vuonna 2014 Kanerva valittiin Euroopan turvallisuus- ja yhteistyöjärjestön parlamentaarisen yleiskokouksen presidentiksi.
Kanerva ohitti 16. syyskuuta 2017 Johannes Virolaisen pisimpään eduskunnassa istuneena poliitikkona. Hänellä tuli täyteen 15 331 päivää kansanedustajana.
Nabil Ayouch
Hän voitti elokuvallaan Casablancan katupojat (2001) Afrikan arvostetuimpiin elokuvapalkintoihin kuuluvan FESPACO:n Yennengan kultaisen oriin (2001). Nabil Ayouchin pikkuveli, toimittaja-elokuvantekijä Hicham Ayouch palkittiin samalla palkinnolla 2015.
Ilkka Kanerva
2008–2022
Eduskuntavaaleissa 2019 Kanerva keräsi kaikkiaan 7 448 ääntä ja tuli valituksi jatkokaudelle eduskuntaan. Hän toimi kuolemaansa saakka eduskunnan puolustusvaliokunnan puheenjohtajana ja puhemiesneuvoston jäsenenä (kummassakin edellisen vaalikauden alusta 9.6.2015 lukien).
Nabil Ayouch
Ayouchin elokuva Les Chevaux de Dieu (Horses of God/God's Horses, 2012) käsittelee Casablancan vuoden 2003 pommi-iskujen teemaa.
Ilkka Kanerva
Muu julkinen toiminta
thumb|Ilkka Kanerva puhuu Suomen Urheiluliiton puheenjohtajana Suomen joukkueen mitalikahvitilaisuudessa Budapestin EM-kilpailuissa 1998. Kanerva oli tasavallan presidentin valitsijamies vuosina 1978, 1982 ja 1988.
Nabil Ayouch
Ayouchin uudemmat elokuvat ovat herättäneet kohua ja joutuneet sensuroiduksi ainakin joissain Pohjois-Afrikan maissa. Ayouchin marokkolaisia prostitutioituja käsittelevän Much loved -elokuvan (2015) keskeneräistä materiaalia vuodettiin sosiaaliseen mediaan, tekijöitä uhkailtiin, ja eräs elokuvan päänäyttelijöistä joutui väkivallan uhriksi (ja muutti kotimaastaan Ranskaan). Elokuva kiellettiin Marokossa ja elokuvan tekijöitä haastettiin siveellisyyttä käsittelevään oikeudenistuntoon. Much loved -elokuva palkittiin parhaalle ranskankieliselle elokuvalle myönnetyllä Prix Lumières -palkinnolla (2016). Razzia-elokuva (2017) joutui sensuurin kohteeksi ja kiellettiin Egyptissä muutamaa päivää ennen kevääksi 2018 suunniteltua paikallista ensi-iltaa. Elokuvassa sosiaalisesti aktiiviset nuoret aikuiset haluavat vapautua, mikä saatettiin tulkita arabikevään jälkeisessä Egyptin konservatiivisemmassa poliittisessa ilmapiirissä mahdollisena yhteiskunnallisena uhkana.
Ilkka Kanerva
Muu julkinen toiminta
Paikallispolitiikassa Kanerva toimi kymmenen kautta Turun kaupunginvaltuustossa vuodesta 1972 ja Varsinais-Suomen liiton puheenjohtajana vuodesta 1995. Lokakuun 2008 kunnallisvaaleissa Kanerva sai yli 3 000 ääntä, mikä oli ylivoimaisesti eniten Turussa. Lokakuun 2012 kunnallisvaaleissa hän sai 1 627 ääntä siitä huolimatta, ettei hän lainkaan kampanjoinut vaaleissa.
Yleisurheilumaailmassa Kanerva nähtiin aktiivitoimijana. Hän oli Suomen olympiakomitean varapuheenjohtajana 1993–2008 ja johti Helsingin vuonna 2005 pidettyjen yleisurheilun MM-kisojen järjestelytoimikuntaa. Vuoden 1996 Atlantan kesäolympialaisissa Kanerva toimi Suomen joukkueen johtajana. Kansainvälisen yleisurheiluliiton hallituksen jäsen hän oli vuosina 2003–2011. Kanerva harrasti yleisurheilua 1960-luvun lopulla Lokalahden Leiskun riveissä.
Kanerva oli Turku Energia Oy:n hallituksen varapuheenjohtaja ja Turun Seudun Energiantuotanto Oy:n hallituksen varapuheenjohtaja.
Sotilasarvoltaan Kanerva oli reservin majuri (2007).
Lahjussyyte
Ilkka Kanerva sai vuoden 2012 tammikuussa syytteen törkeästä lahjuksen ottamisesta ja virkavelvollisuuden rikkomisesta. Hovioikeus vapautti Kanervan kaikista syytteistä 2013. Syyttäjä haki valituslupaa tuomioon, mutta sitä ei myönnetty, joten hovioikeuden vapauttava tuomio jää voimaan. Lahjussyyte liittyi vuonna 2008 pidettyyn Kanervan 60-vuotisjuhlaan, jota Nova Kiinteistökehitys tuki 17 000 eurolla, nämä rahat Kanerva oli myöhemmin palauttanut. Ilkka Kanerva toimi Varsinais-Suomen liiton maakuntahallituksen puheenjohtajana ja syytteen mukaan Kanerva olisi siinä asemassa voinut vaikuttaa kauppakeskusten sijoittamiseen maakunnassa. Syytteessä epäiltiin Kanervan saaneen huomattavia etuja suuria kauppakeskuksia Varsinais-Suomeen suunnitelleilta yhtiöiltä. Näitä yhtiöitä edustaneet Kyösti Kakkonen, Toivo Sukari ja Tapani Yli-Saunamäki saivat syytteen lahjuksen antamisesta. Syyttäjän laskelmien mukaan Kanervan saama rikoshyöty olisi ollut yhteensä yli 50 000 euroa, josta osa olisi ollut vaalitukea ja osa tukea syntymäpäiväjuhlaan. Eduskuntavaaleissa 2007 Sukarin ja Kakkosen Kehittyvien maakuntien Suomi rahoitti Kanervan kampanjaa 10 000 eurolla.
Oikeudenkäynti alkoi valmisteluistunnolla 9. kesäkuuta 2011 Helsingin käräjäoikeudessa. Valtakunnansyyttäjä vaati Kanervalle vähintään kahden vuoden vankeusrangaistusta törkeästä lahjuksen ottamisesta ja virkavelvollisuuden rikkomisesta joko tahallaan tai tuottamuksellisesti sekä rikoshyödyn korvaamista valtiolle. Liikemiehille vaaditut tuomiot vaihtelivat seitsemästä kuukaudesta yhden vuoden ja kahdeksan kuukauden pituisiin vankeusrangaistuksiin. Sekä Kanerva että muut syytetyt kiistivät syyllistyneensä rikoksiin. Heidän mukaansa kyse ei ollut lahjonnasta vaan sallitusta poliittisen toiminnan tukemisesta.
Kanerva tuomittiin Helsingin käräjäoikeudessa 1 vuoden 3 kuukauden ehdolliseen vankeusrangaistukseen ja menettämään julkiset luottamustehtävänsä törkeästä lahjuksen ottamisesta ja virkavelvollisuuden rikkomisesta. Kyösti Kakkosen syyte hylättiin ja Sukari sai ehdollisen tuomion. Muiden syytettyjen osalla jutussa oli myös muita syytteitä, jotka koskivat Nova-yhtiöiden konkurssirikoksia, mahdollista lahjontaa Rovaniemen moottorikelkkatehdashankkeessa ja Kehittyvien maakuntien Suomi -yhdistyksen epäselvyyksiä. Hän valitti käräjäoikeuden tuomiosta hovioikeuteen, joka vapautti Kanervan kaikista syytteistä 27. kesäkuuta 2013. Apulaisvaltakunnansyyttäjä Jorma Kalske haki korkeimmalta oikeudelta valituslupaa tuomioihin, mutta korkein oikeus hylkäsi hakemuksen.
Yksityiselämä
Vuodesta 1999 Kanerva seurusteli Turussa asuvan Elina Kiikon kanssa. He kihlautuivat toukokuussa 2011, ja avioituivat toukokuussa 2019. Avioliitto päättyi Kanervan kuolemaan.
Ilkka Kanervan yksityiselämä nousi usein näyttäviin lehtiotsikoihin saakka. Kanervalla oli naistenmiehen maine, ja hän tunsi useita naispuolisia julkisuuden henkilöitä. 1980-luvun lopulla Kanerva seurusteli laulaja Paula Koivuniemen kanssa, minkä arvellaan vaikuttaneen siihen, että häntä ei valittu Kokoomuksen puheenjohtajaksi. Kun Kanerva oli työministeri, hänen suhteensa mallitoimiston johtajan Laila Snellmanin, toimittaja Pauliina Lunnan ja Katriina Wuoriston kanssa herättivät huomiota, kun työttömyys maassa nousi samaan aikaan ennätyslukemiin. Vuonna 1994 työministeri Kanerva valittiinkin Suomen turhimmaksi julkkikseksi.
Taiteilija Maija Tuurna on kertonut, että Kanerva lähestyi häntä romanttisessa mielessä 1990-luvun lopulla ja Kanerva lupasi ostaa Tuurnan tauluja eduskuntaan. Maaliskuussa 2008 Kanerva sanoi, että ei muistanut Tuurnaa, mutta pyysi silti anteeksi, jos oli tätä loukannut. Myöhemmin Tuurna kertoi Helsingin Sanomien haastattelussa, että otsikot olivat liioiteltuja. Kesäkuussa 2011 7 päivää -lehti kertoi Ilkka Kanervan seurustelleen tai olleen ”hyvä ystävä” yhdeksän vuotta brasilialaisen Valeria de Sousa-Karhuvaaran kanssa.
Kanerva jäi sairauslomalle vuoden 2022 alkupuolella, ja vielä päivää ennen kuolemaansa hän ilmoitti sairauslomansa jatkuvan toistaiseksi. Kanerva kuoli vakavaan ja nopeasti edenneeseen sairauteen kotonaan Turussa 14. huhtikuuta 2022. Kanerva salasi sairautensa laadun jopa lähipiiriltään, mutta iltapäivälehtien mukaan kyse oli syövästä.
Luki Botha
Lukas "Luki" Botha (16. tammikuuta 1930 Pretoria, Gauteng–1. lokakuuta 2006 ) oli eteläafrikkalainen moottoriurheilija, joka osallistui yhteen Formula 1 -kilpailuun Brabham-autolla. Kilpailu oli Etelä-Afrikan Grand Prix 1967, jonka hän jätti kesken 60. kierroksella. Hän työskenteli myös insinöörinä Pretorian asuinalueella.
Tilastot ja saavutukset F1-sarjassa
(avain)
ZOG (salaliittoteoria)
ZOG (Zionist Occupation Government tai Zionist Occupied Government) on salaliittoteoria, jonka mukaan sionistit tosiasiassa johtavat maata, jonka virallinen hallitus on vain nukkehallitus.
ZOG-termin yhteydessä sanalla sionisti voi olla monta merkitystä. Useimmiten sitä käytetään halveksivana kiertoilmaisuna juutalaiselle kuvaamaan kaikkia juutalaisia negatiivisesti vehkeilijöinä ja salaliittolaisina. Sillä voidaan tarkoittaa myös juutalaista, joka pyrkii tavoittelemaan Israelin hyötyä ennen Yhdysvaltojen hyötyä — usein käyttämällä apukeinona Yhdysvaltain asevoimia ja taloudellista valtaa. Sionisti voi tarkoittaa myös ketä tahansa henkilöä, joka kannattaa ajatusta juutalaisesta valtiosta.
Anders Ekestubbe
Anders Ekestubbe (s. 1967 ) on ruotsalainen pöytäjääkiekkoilija, joka pelaa United Stars-seurassa. Hän on voittanut lajin maailmanmestaruuden vuonna 1993. Ekestubbe pelasi pöytäjääkiekkoa viimeksi vuonna 2017. Hän on tällä hetkellä ITHF:n maailmanrankingissa sijalla 92.
ZOG (salaliittoteoria)
Termin uskotaan juontuvan amerikkalaisen uusnatsin Eric Thomsonin vuonna 1976 kirjoittamasta tekstistä Welcome to ZOG-World. Termi tuli laajaan käyttöön The Order -ryhmän suorittamista ryöstöistä The New York Timesiin kirjoitetun artikkelin jälkeen, jossa kerrottiin ryöstöjen tähdänneen rahan keräämiseen ZOGia vastaan. The Order oli antisemitistisiä yhteyksiä omaavan Aryan Nations -järjestön haara.
Anders Ekestubbe
Ura
Ekestubbe aloitti pelaamisen vuonna 1983. Parhaimmillaan hän oli 1990-luvulla, jolloin Ekestubbe voitti maailmanmestaruuden. Vuonna 2017 Ekestubbe voitti superveteraanien maailmanmestaruuden Pavel Pselakin jäädessä toiseksi. Ekestubbe on voittanut myös kaksi EM-pronssia.
ZOG (salaliittoteoria)
Vuonna 1996 Aryan Nations julkaisi verkkosivuillaan itsenäisyysjulistuksensa Aryan Declaration of Independence, jossa sanotaan muun muassa ZOGin päämääränä olevan valkoisten ihmisten ja kulttuurin poistaminen. Itsenäisyysjulistuksen ajankohdaksi valittiin Adolf Hitlerin syntymäpäivä 20. huhtikuuta. Tämän jälkeen termiä ZOG ovat käyttäneet useat juutalaisvastaiset ryhmittymät.
Suvaitsevuusperiaate
Suvaitsevuusperiaate eli toleranssiperiaate on filosofi Rudolf Carnapin esittämä periaate. Teoksessaan Logische Syntax der Sprache Carnap kirjoitti:
Tämä periaate painottaa toisaalta kielellistä ja käsitteellistä selkeyttä, toisaalta suvaitsevuutta erilaisten kielten valinnassa todellisuuden jäsentämistä varten.
NAUI
NAUI (The National Association of Underwater Instructors ) on yhdysvaltalainen vuonna 1959 perustettu voittoa tavoittelematon yritys ja sukelluskoulutusjärjestelmä. NAUI tuottaa koulutusmateriaalia ja on valittu koulutusjärjestelmäksi Yhdysvaltain laivaston SEAL-erikoisjoukoille ja NASAn vedenalaisen harjoittelun laboratorioon.
NAUI Suomessa
Suomessa NAUI on saanut jalansijaa seoskaasu- ja tekniikkasukelluksen yleistyttyä 2000-luvun alussa CMAS-koulutusjärjestelmän rinnalla. Lisäksi Suomeen on tullut uusi NAUI edustaja jonka tehtävänä on kehittää NAUIn näkyvyyttä suomalaisissa sukelluskeskuksissa ja yksityisellä sektorilla. Lisätietoa http://www.nauirep-finland.com ja http://www.naui.org/comp_overview.aspx#tech
Muita koulutusjärjestelmiä
Muita Suomessa yleisiä koulutusjärjestelmiä ovat yhdysvaltalainen PADI ja eurooppalainen CMAS.
FIFA 19
FIFA 19 on EA Canadan kehittämä ja EA Sportsin julkaisema FIFA-videopelisarjan kahdeskymmeneskuudes osa. Se julkaistiin 28. syyskuuta 2018 Microsoft Windowsille, Playstation 3:lle, Playstation 4:lle, Xbox 360:lle, Xbox Onelle ja Nintendo Switchille. Pelin kansikuvassa esintyy Cristiano Ronaldo.
Darkoth
Darkoth, oikealta nimeltään Desmond Pitt on Marvel-kustantamon luoma supersankari (aikaisemmin superroisto). Darkothin ensiesiintyminen tapahtui Fantastic Four-lehden numerossa (vol.1) 142 ja hahmon loivat Gerry Conway, Rick Buckler ja Joe Sinnott.
Historia
Asiat saivat kuitenkin ikävän käänteen Pittin kuullessa vaimollaan olevan parantumaton sairaus. Lääkärit antoivat hänelle vain pari kuukautta elinaikaa. Stressaantunut ja tunteidensa kanssa kamppaileva Pitt sai myös selville, että Latverian hirmuhallitsija tohtori Victor von Doom oli ujuttanut agenttejaan töihin avaruuslaitokselle.
Yrittäessään saada selville vakoilun laajuuden Pitt teeskenteli haluavansa mukaan toimintaan. Hän ei kuitenkaan kertonut kenellekään toimistaan, ei edes ylemmilleen. Nopeasti yhteistyöhaluinen Pitt tekikin vaikutuksen vakoilijoiden johtajiin ja tätä kautta itse von Doomiin. Lopulta Pitt sai selville Doomin tarvitsevan sukkulan aurinkoenergiatekniikkaa maansa sähköntuotannon lisäykseen.
Ennen Doomin suunnitelmien paljastamista ylemmilleen, Pittin vaimo kuoli ja järkyttynyt Pitt äityi huolimattomaksi. Doom saikin pian selville Pittin olevan kaksoisagentti ja nopeasti käänsi tilanteen epäedulliseksi Pittin kannalta. Doomin asiamiehet NASA:n johtopaikoilla julistivat Pittin rikolliseksi, mutta ennen pidätystä Pitt katosi.
Viranomaiset julistivat hänet kuolleeksi vaikka todellisuudessa Pitt oli kidnapattu Latveriaan, jossa kostonhimoinen Doom päätti tehdä tästä esimerkin muille mahdollista petosta hautoville. Doom altisti Pittin sarjalle kemiallisille ja kyberneettisille käsittelyille, joiden tuloksena Pittistä muovattiin supervoimainen Darkoth. Ulkonäöllisesti Pitt luotiin muistuttamaan Latverian vuorilla vaeltavaa myyttistä demonia. Darkothille annettiin yliluonnolliset voimat, notkeus ja rajoitetut psioniset voimat.
Darkoth ei kuitenkaan kuollut, vaan jäi ajelehtimaa maata kiertävälle radalle. Sieltä hänet löysi Diablo, joka uutteillaan herätti Darkothin jälleen eloon. Diablo teki uutteistaan sellaisia, ettei Darkoth pärjännyt ilman niitä.
Vastahakoisesti Darkoth lupasi auttaa Diabloa tämän suunnitelmissa Ihmenelosia vastaan. Darkoth kuitenkin päätti, ettei hänen oma elämänsä merkitse mitään. Niinpä hän romutti Diablon suunnitelmat ja ehti juuri ennen kuolemaansa tunnustaa Möykylle olevansa tämän vanha ystävä Desmond Pitt.
Kuolemansa hetkellä pahuuden herra Mefisto kuitenkin onnistui varastamaan Darkothin mielen ja ruumiin ja kuljettamaan ne omaan helvetilliseen kotiulottuvuuteensa. Mefisto manipuloi Darkothin taistelemaan Thoria vastaan ja täytti hänen sielunsa pimeydellä. Thor kuitenkin tajusi tämän ja käänsi prosessin. Darkoth kuoli tämän myötä, mutta syntyi jälleen (kiitos promethiumin) Limbossa, josta Doom oli louhinut promethiuminsa.
Myöhemmin Tohtori Doom tunkeutui uudelleen Limboon promethiumin perässä. Tällä kertaa Kostajat ja Excalibur yrittivät pysäyttää Doomin suunnitelmat ja tunkeutuivat tämän perässä Limboon. Darkoth kuitenkin voitti Doomin ja S'Ymin, Limbon entisen valtiaan. Lopulta Darkoth jäi hallitsemaan rauhaisaksi paikaksi muuttunutta Limboa.
Voimat & varusteet
Antennien energiaiskut kykenevät myös tunkeutumaan vastustajan mieleen ja tainnuttamaan tai muuttamaan tämän väliaikaisesti hulluksi. Darkoth kuitenkin käyttää energiaiskujaan vasta viimeisenä keinona – kenties niiden vaatiman suuren energiamäärän vuoksi. Hän kykenee myös kiipeämään seiniä pitkin ja käyttämään häntäänsä ruoskamaisena aseena.
Diablon alkemiakäsittelyn jälkeen Darkoth kykenee lentämään pienten nilkkasiipiensa avulla ja säätelemään tiheyttään (vrt. Vision).
Jälleensyntymänsä Limbossa jälkeen Darkoth kykenee muuttamaan muotoaan kuten luomaan itsestään lonkeroita ja avaamaan rintaansa valtavia kitoja, joilla niellä vastustajansa.
Kreikan parlamenttitalo
Kreikan parlamenttitalo ( eli Παλαιά Ανάκτορα, Palaiá Anáktora, ”Vanha kuninkaallinen palatsi”) on Kreikan parlamentin kokoontumispaikka. Se sijaitsee maan pääkaupungin Ateenan ydinkeskustassa Sýntagma-aukion laidalla.
Parlamenttitalossa kokoontuu Kreikan 300-jäseninen, yksikamarinen parlamentti. Alun perin rakennus toimi Kreikan kuninkaallisena palatsina. Rakennus edustaa uusklassista arkkitehtuuria.
Historia
Nykyinen parlamenttitalo rakennettiin alun perin kuninkaalliseksi palatsiksi Kreikan ensimmäiselle kuninkaalle Otolle sen jälkeen, kun Ateenasta oli tullut itsenäistyneen Kreikan pääkaupunki. Rakennuksen suunnitteli saksalainen arkkitehti Friedrich von Gärtner ja se rakennettiin vuosina 1836–1843. Palatsin sijaintipaikaksi päätettiin Boubounístran kukkula. Vaihtoehtoisia sijoituspaikkoja olivat olleet muun muassa Akropolis, Kerameikós, Lykavittós ja Omónoia-aukio.
Kuninkaallisessa palatsissa asuivat sen historian aikana kuningas Otto perheineen vuoteen 1862 sekä häntä seurannut kuningas Yrjö I perheineen vuosina 1863–1909 ja 1912–1913. Kuningatar Amalia rakennutti palatsin ympärille suuren puutarhan, nykyisen Kansallispuutarhan, 1840-luvulla.
thumb|left|Kreikan parlamenttitalo. Rakennuksen edustalla [[Tuntemattoman sotilaan hauta (Ateena)|Tuntemattoman sotilaan hauta. Taustalla Ymittós-vuori.]] Palatsi kärsi vaurioita tulipaloissa vuosina 1884 ja 1909. Jälkimmäisen palon seurauksena kuningasperhe joutui muuttamaan pois rakennuksesta vuoteen 1912 saakka. Sotavuosien aikana rakennuksen kunnostaminen oli hidasta. Vuonna 1913 uusi kuningas Konstantin I muutti palatsista omaan palatsiinsa, joka toimii nykyisin Kreikan presidentin virka-asuntona. Kuninkaallinen perhe lakkasi käyttämästä kuninkaallista palatsia lopullisesti vuonna 1922.
Vuonna 1924 Kreikan monarkia lakkautettiin kansanäänestyksellä ja rakennus lakkasi toimimasta kuninkaallisena palatsina. Sen jälkeen rakennuksen käyttötarkoitukset vaihtelivat jonkin aikaa. Niin kutsutun Vähän-Aasian katastrofin ja sitä seuranneen Kreikan ja Turkin väestönvaihdon jälkeen rakennus toimi sairaalana ja monenlaisen hyväntekeväisyystoiminnan keskuksena. Väliaikana rakennuksessa toimivat myös muun muassa eri ministeriöt sekä poliisi. Rakennuksessa toimi myös Yrjö I:n perinnön museo vuosina 1927–1930 ja 1936–1941.
Vuonna 1928 rakennuksen eteen rakennettiin Tuntemattoman sotilaan hauta, joka muutti rakennuksen suhdetta ympäristöönsä merkittävästi. Rakennuksesta tuli parlamenttitalo vuoden 1929 marraskuussa, kun Kreikan hallitus päätti siirrättää maan parlamentin toiminnot sinne parlamentin vanhasta rakennuksesta. Rakennuksen muutostöistä vastasi tuolloin arkkitehti Andréas Kriezís. Parlamentti muutti virallisesti rakennukseen vuonna 1935 ja sen ensimmäinen kokoontuminen rakennuksessa oli 1. heinäkuuta kyseisenä vuonna.
Arkkitehtuuri ja tilat
Parlamenttitalo edustaa tyyliltään pelkistettyä ja modernia uusklassista arkkitehtuuria. Sen rakentamiseen on käytetty Pentéli-vuoren marmoria.
Rakennuksen toimiessa kuninkaallisena palatsina se sisälsi muun muassa valtaistuinsalin, päivällissalin ja keittiön, tanssiaissalin ja lukuisia muita juhlasaleja, kuninkaallisen perheen jäsenten yksityiset huoneet, kuninkaallisen aarrekammion sekä virkamiesten ja henkilökunnan tilat. Rakennuksessa oli alun perin katolinen ja myöhemmin ortodoksinen kappeli. Sen marmoriportaikko ja huoneet oli koristeltu ylellisesti. Vain osa alkuperäisestä koristelusta on säilynyt.
Kun rakennus muutettiin parlamenttitaloksi, siihen rakennettiin parlamentin suuri istuntosali sekä tilat pääministerille ja puhemiehelle, valtioneuvostolle ja parlamentin kirjastolle sekä lukuisia huoneita ja kokoussaleja parlamentin eri elimille ja puolueille. Osa rakennuksen siivistä purettiin ja siihen rakennettiin uusi siipi. Rakennus sai myös uuden doorilaisen pylväikön koristaman sisäänkäynnin pohjoispuolelle. Myöhemmin rakennuksen alapuolelle on rakennettu monikerroksinen pysäköintihalli.
Elefthérios Venizélos -salissa on suuri friisi, joka esittää Kreikan vallankumouksen tapahtumia ja sankareita. Parlamentin istuntosalissa on Chrístos Kapráloksen 40 metriä pitkä reliefi, joka esittää Píndos-vuorten taistelua.
Ympäristö
Parlamenttitalon edustalla sen länsipuolella ovat Tuntemattoman sotilaan hauta, jonka edessä järjestetään säännöllisesti näyttävä vahdinvaihto, sekä Ateenan keskusaukio Sýntagma-aukio. Rakennuksen etupuolelta näiden välistä kulkee Vasilíssis Amalías -valtakatu ja sen sivuitse pohjoispuolella Vasilíssis Sofías -valtakatu. Parlamenttitalon takana levittäytyy Kansallispuutarha, entinen kuninkaallinen puutarha.
Tool
Tool on progressiivista metallia soittava yhtye, jonka albumeita on myyty miljoonia maailmanlaajuisesti. Pelkästään Yhdysvalloissa, jossa yhtyeen kaksi edellistä albumia Lateralus ja 10,000 Days nousivat listaykkösiksi, levymyynti yltää yli 10 miljoonaan. Valtavirtaan yhtye nousi kuitenkin varsinaisesti vasta vuonna 2006 albumilla 10,000 Days.
Tool tunnetaan omaleimaisista musiikkivideoistaan, joissa on surrealistisia piirteitä. Yhtyeen tunnetuimpia kappaleita ovat muun muassa "Sober", "Ænema", "Stinkfist", "Schism" ja "The Pot".
Historia
thumb|200px|[[Danny Carey (rummut/perkussio)]]
Varhaiset vaiheet (1990–1995)
Toolin perustivat vuonna 1990 Maynard James Keenan (vokalisti), Adam Jones (kitaristi), Paul d'Amour (basisti), sekä Danny Carey (rumpali).
Tool sai huomiota nopeasti ensimmäisellä virallisella julkaisullaan Opiate (1992). Nimi tuli Karl Marxin kuuluisasta sanonnasta, jolla viitattiin uskontoon kansan oopiumina. 6-raitainen EP sisälsi hitit Hush ja Opiate. Yhdysvaltojen kirosanojen sensuuria kritisoivasta Hushista julkaistiin single sekä tehtiin musiikkivideo.
Tool julkaisi ensimmäisen täysmittaisen albuminsa Undertowin vuonna 1993 ja aloitti kiertueen Rollins Bandin, Fishbonen ja Rage Against the Machinen kanssa. Toolin esiintyminen Lollapaloozan päälavalla 1993 sai paljon huomiota. Tämä toi bändille julkisuutta ja auttoi Undertow'ta myymään kultaa. Ensimmäisen hittinsä Tool sai singlestään Sober, josta tehtiin myös musiikkivideo. Kyseisessä videossa on otettu reilusti vaikutteita Quayn veljeksien animaatio-tekniikasta sekä synkästä kuvamateriaalista. Toisin kuin muita albumin kappaleita, Soberia on soitettu paljon eri radiokanavilla, ja sen video läpäisi Music Televisionin sensuurin. Samoihin aikoihin yhtyeeseen kohdistui myös negatiivista julkisuutta, sillä single Prison Sex sekä sen video kertoivat lapsen hyväksikäytöstä. Kappaletta ei suostuttu soittamaan radiossa, eikä musiikkivideokaan päässyt Music Televisionin soittolistoille.
Syyskuussa 1995 uuden albumin nauhoituksissa Paul d'Amour lähti bändistä. Vain kuukautta myöhemmin d'Amourin paikan yhtyeen basistina otti Justin Chancellor, joka oli aiemmin soittanut Toolin kanssa Eurooppaa kiertäneessä Peach-yhtyeessä. left|thumb|200px|[[Justin Chancellor (basso)]]
Ænima ja Salival (1996–2000)
Ænima julkaistiin 1. lokakuuta 1996. Tyylillisesti sen äänimaailma on huomattavan erilainen verrattuna debyyttialbumiin Undertow, sillä Ænima on huomattavasti raskaampi, ja se sisältää enemmän progressiivisempia elementtejä. Oman osansa äänimaailman muutokseen toi uuden basistin Justin Chancellorin erikoinen soittotapa, joka sisälsi paljon efektien hyväksikäyttöä ja kitaramaisia sointukuvioita.
Albumilta julkaistiin single Stinkfist, joka sai ristiriitaista palautetta musiikkikanavilta. Kappaleen suorasanaiset viittaukset käsin tapahtuvaan anaaliseksiin olivat liikaa Music Televisionille, joka lyhensi kappaleesta tehtyä musiikkivideota ja nimesi sen uudelleen Track 1#:ksi. Myös useat radiokanavat pyrkivät lyhentämään kappaletta ja sensuroimaan sen lyriikoita. Yhtyeen jäsenet eivät ymmärtäneet sensuuria, sillä heidän mukaansa kappaleen inspiraation lähteenä toimi Careyn Stinkfist-tuttava, joka ei pelännyt liata käsiään. Kappaleen sanoituksissa Stinkfist-käsitettä pidetään ennemminkin eräänlaisena metaforana ihmisluonteen kyltymättömyydelle ja mielihaluille, eikä kappale liity väittämän mukaan mitenkään anaaliseksiin.
Vuoden 1997 aikana julkaistiin single ja video albumin kappaleesta "Ænema", joka toi Toolille sen ensimmäisen Grammy-palkinnon parhaasta metalliesityksestä vuonna 1998.
Edellisten singlejen lisäksi albumilta julkaistiin promosinglet H. ja Forty-Six & 2.
Æniman jälkeen Tool ei julkaissut viiteen vuoteen uutta albumia, mutta se keikkaili erittäin aktiivisesti vielä vuonna 1998 mm. Melvins-yhtyeen kanssa sekä satunnaisesti vuoden 1999 aikana. Niin sanottuna luppoaikana Toolin pitkäaikainen kitarateknikko Billy Howerdell perusti Keenanin kanssa sivuprojektin, joka nimettiin A Perfect Circleksi.
Vuonna 2000 Tool julkaisi VHS/DVD/CD-Box -kokonaisuuden Salival. Se sisälsi live-kappaleita vuosien 1996–1998 Æniman aikaisilta kiertueilta, B-puolia sekä coverin Led Zeppelinin No Quarter-kappaleesta. Mukana olivat videot kappaleista Sober, Prison Sex, Ænema sekä Stinkfist täysin sensuroimattomina versioina. Videotallenteen DVD-versio sisälsi myös Hush-kappaleen musiikkivideon, kun taas VHS-versioon ei sisältynyt kyseistä videota. Albumilla olevan "Third Eye"-kappaleen liveversio sisältää alussa Timothy Learyn puheen. thumb|200px|[[Adam Jones (kitara)]]
Lateralus (2001–2005)
Vuosituhannen vaihteessa maailmalla liikkui pitkään huhuja Toolin uuden albumin ilmestymisestä. Vuonna 2001 Internetiin levisi Systema Encéphale-niminen albumi, jonka tekijäksi ilmoitettiin Tool. Albumin kappaleiden nimet olivat vaikeatajuisia ja epämääräisiä, kuten Numbereft, Encephatalis ja Coeliacus. Kuukautta myöhemmin bändi ilmoitti Systema Encéphalen olevan pila, jonka tarkoitus oli kritisoida Napsterin kaltaisia musiikinjakelupalveluita.
Lopuksi kuitenkin samana vuonna julkaistiin oikea albumi Lateralus. Samaan aikaan julkaistiin albumin ensimmäinen single kappaleesta "Schism", josta tehdyn musiikkivideon ohjasi Adam Jones. Lateralus-albumilla yhtye oli mennyt selkeästi progressiivisempaan ja taiteellisempaan suuntaan, jonka voi kuulla mm. hyvin erikoisista rytmikuvioista (mm. kappaleissa "The Grudge", "Schism" ja "Lateralus") ja syvällisemmistä lyriikoista. Albumin monimutkaisuus haastoi monet kriitikot ja fanit, mutta tästä huolimatta albumi oli suuri menestys, ja se nousi julkaisuviikkonaan listaykköseksi Puolassa, Kanadassa , Australiassa ja Yhdysvalloissa. Suomessa albumi nousi julkaisuviikollaan sijalle 11. Arvostettu musiikkilehti Kerrang! rankkasi Lateraluksen vuoden 2001 parhaaksi levyksi.
Yhtye aloitti toukokuussa välittömästi albumin julkaisun aikoihin lyhyen kiertueen, joka käsitti Yhdysvallat, Euroopan ja Australian. Kiertue loppui heinäkuussa, jonka jälkeen elokuussa yhtye pääsi arvostetun progressiivisen rockin pioneerin King Crimsonin kanssa kymmenen keikan Yhdysvaltain minikiertueelle.
Vuonna 2002 julkaistiin toinen single Parabola, joka sisälsi Parabolan lisäksi Parabol-osuuden. Ensimmäisen singlen tapaan myös kyseisestä singlejulkaisusta tehtiin musiikkivideo, jonka Parabola-osuudella esiintyy brittiläinen muusikko Tricky. Saman vuoden alkupuolella yhtye voitti toisen Grammy-palkintonsa kappaleesta Schism. Yhtye lopetti keikkailun marraskuussa 2002, jonka jälkeen yhtyeen jäsenet päättivät pitää pientä taukoa keskittyäkseen sivuprojekteihinsa. Tauon aikana esimerkiksi Keenanin A Perfect Circle julkaisi albumit Thirteenth Step (2003) ja Emotive (2004).
23. elokuuta 2005 Lateralus-albumista julkaistiin neljän kuvan ja kahden levyn vinyyliversio. Samoihin aikoihin yhtye oli aloittanut neljännen albuminsa nauhoitukset.
10,000 Days (2006–2007)
thumb|200px|[[Maynard James Keenan (laulu)]] Bändin viimeisin studioalbumi 10,000 Days julkaistiin 2. toukokuuta 2006. Albumilta julkaistiin 17. huhtikuuta single Vicarious.
Uusi albumi nousi julkaisuviikolla Yhdysvaltain, Kanadan, Puolan, Uuden-Seelannin, Israelin, Itävallan, Alankomaiden ja Norjan albumilistojen ykköseksi. Suomessa albumi sijoittui toiselle sijalle ja myöhemmin samana vuonna käväisi ykköspaikalla (mid-price). Maailmanlaajuisesti albumia myytiin ensimmäisellä viikolla 564 000 kappaletta. Albumi oli myynyt platinaa Yhdysvalloissa 2. kesäkuuta. Vuoden lopulla julkaistiin toinen single The Pot, joka nousi Yhdysvaltain Billboardin ykköseksi. The Pot oli yhtyeen ensimmäinen listaykkössingle.
Kuten vuoden 2001 Lateralus-kiertueenkin, vuoden 2006 kiertueen yhtye aloitti kiertämällä ensin Yhdysvaltoja jatkaen sitten Eurooppaan. Ensimmäisen keikan Tool soitti 30. huhtikuuta Coachella-festivaaleilla. Suomessa yhtye esiintyi 9. heinäkuuta 2006 Ruisrock-festivaaleilla Turun Ruissalossa. Tuolloin Maynard James Keenan ilmoitti yhtyeen palaavan Euroopan konserttiareenoille marraskuussa 2006. Suomeen asti kiertue ei kuitenkaan sillä kertaa ulottunut.
Toolin kappale Vicarious oli Grammy-ehdokkaana vuoden 2006 parhaasta hard rock -esityksestä. 10,000 Days-albumi toi Toolille Grammyn kuitenkin vain paras albumin pakkaus-kategoriassa.
Pitkään aikaan viimeisin yhtyeen esiintyminen oli 14. joulukuuta 2007 Las Vegasissa. Tool palasi kuitenkin keikkalavoille heinä-elokuun ajaksi 2009. Huhtikuussa 2010 Keenan kertoi yhtyeen kirjoittavan uutta materiaalia seuraavalle albumille.
Sivuprojektit
Kaikilla Toolin jäsenillä on omia sivuprojekteja. Tunnetuin on Toolin pitkäaikaisen kitarateknikon Billy Howerdelin perustama yhtye A Perfect Circle. Howerdel halusi yhtyeeseen alun perin naislaulajan, mutta Maynard Keenanin tarjouduttua yhtyeen solistiksi Æniman nauhoitusten aikoihin päätyi Hordewel valitsemaan hänet.
Keenan on yhdessä Nine Inch Nailsin Danny Lohnerin kanssa perustanut yhtyeen nimeltään Puscifer, jolta on julkaistu yksi albumi. Lisäksi kappaleet REV 22:20 sekä Undertaker julkaistiin elokuvien Underworld OST sekä Underworld: Evolution soundtrackeilla. REV 22:20 julkaistiin uudelleenmiksattuna myös elokuvan Saw II soundtrackilla.
Keenan on myös esiintynyt kahdessa Bikini Bandits parodiafilmissä, sekä lyhytelokuvassa Sleeping dogs lie, jossa näytteli myös Rage Against The Machine- sekä Audioslave -yhtyeestä tunnettu rumpali Brad Wilk.
Toolin rumpali Danny Carey soittaa myös yhtyeissä Pigmy Love Circus sekä Volto!.
Basisti Justin Chancellor pitää vaimonsa avustuksella omaa kirjakauppaa Lobal Orning. Chancellor kuuluu myös bändiin Peach, mutta he eivät ole julkaisseet mitään uutta albuminsa Giving Birth to a Stone (1994) uusintajulkaisun (2000) jälkeen.
Adam Jones on tehnyt yhteistyötä The Melvinsin kiertuekitaristina ja Adrian Belewin (mm. King Crimson) kanssa. Lisäksi hän on ohjannut videoita ja suunnitellut taidetta Peachille.
Martiniquen jalkapallomaajoukkue
Martiniquen jalkapallomaajoukkue edustaa Martiniqueta miesten jalkapallon kansainvälisissä otteluissa. Sitä hallinnoi Martiniquen jalkapalloliitto. Martinique on CONCACAFin jäsen, mutta ei ole FIFA:n jäsen. Maa on voittanut Caribbean Cupin kerran vuonna 1993.
Caribbean Cup
Martinique on isännöinyt kertaalleen Caribbean Cupia. Tämä tapahtui vuonna 2010.
Aatamin puvussa... ja vähän Eevankin (vuoden 1971 elokuva)
Elokuva esitettiin Suomen televisiossa ensi kerran 1976 ja useita kertoja sen jälkeen ja sai ensimmäisellä kerralla valtavan yleisömenestyksen, 2,1 miljoonaa katsojaa. Yhtenä syynä on oletettu olleen tuolloin riehuneen viuhahdus-villityksen. Elokuvaa on kuvattu Luhangassa. Elokuva toi elokuvateattereihin 141 650 katsojaa.
Tuotanto
1970-luku oli Matti Kassilan uralla ahdingon aikaa. Hän ehti ehdottaa tuottajille neljäätoista elokuva-aihetta, kunnes tämä tärppäsi.
Arvioita
Helsingin Sanomien Jussi Karjalainen kutsui elokuvaa tv-esityksen alla 1993 hyvätapaisen kesäkomedian innostamattomaksi lämmittelyksi aikana, jolloin paljasta pintaa sai jo näyttää oikein väreissä.
Friisinmaa
Friisinmaa (, friisiksi Fryslân, joka on ollut provinssin virallinen nimi vuodesta 1997 ja jota käytetään myös hollannin kielessä) on yksi Alankomaiden provinsseista. Provinssissa on (vuonna 2015) ja sen pääkaupunki on Leeuwarden (Ljouwert) provinssin keskiosassa.
Friisinmaa eroaa muista Alankomaiden provinsseista siinä, että siellä puhutaan omaa kieltään, friisiä. Muualla kieltä puhutaan myös pienessä osassa Groningenin provinssia. Maatalousvaltainen Friisinmaa on tunnettu mustavalkoisesta holstein-karjasta ja friisiläishevosista. Provinssi on kuuluisa myös pikaluistelijoista ja Elfstedentochtista, lähes 200 kilometriä pitkästä luistelukilpailusta. Friisinmaassa on paljon tuulimyllyjä: 195 kappaletta koko maan 1 200:sta.
Bjurbölen meteoriitti
Meteoriittiluetteloissa mainitut Bjurbölen meteoriitin koordinaatit (60°24' N, 25°48' E) eivät täsmää löytöpaikan kanssa, todellinen putoamispaikka on 8,5 kilometriä koordinaateista lounaaseen.
Kipsikopio meteoriitista oli näytteillä Pariisin maailman­näyttelyssä 1900, jossa se muodostui Suomen paviljongin vetonaulaksi.
Kari Martonen
Kari Tapani Martonen (s. 13. maaliskuuta 1963 Valkeakoski) on suomalainen jalkapallovalmentaja ja entinen jalkapalloilija. Hänen pelipaikkansa oli vasen laitapuolustaja. Martonen valmentaa Ykkösessä pelaavaa Valkeakosken Hakaa.
Ura
Martosella on JVK- ja ammattivalmentajatutkinto. Hän aloitti valmennusuransa Kakkosen AC Täysosumassa. Hakan A-nuoria hän valmensi 2000–2001. Vuosina 2002–2005 hän toimi Hakan kakkosvalmentajana ja vuosina 2006–2009 Hongan kakkosvalmentajana. Vuodesta 2007 lähtien hän on toiminut lisäksi Suomen alle 21-vuotiaiden maajoukkueen kakkosvalmentajana.
Marraskuussa 2009 Martonen nimitettiin JJK:n päävalmentajaksi kausiksi 2010–2012. Hän valmensi joukkueen Veikkausliigan kolmanneksi kaudella 2011. Marraskuussa 2011 Martosen sopimusta jatkettiin kauden 2014 loppuun asti. Hän sai kuitenkin potkut tehtävästään kesäkuussa 2013 JJK:n juututtua sarjajumboksi.
FS Lynx (1925)
Lynx oli Ranskan laivaston 1924 vesille laskettu Chacal-luokan hävittäjä toisessa maailmansodassa Ranskan laivaston upottautumiseen 27. marraskuuta 1942. Saksalaiset nostivat aluksen, mutta se romutettiin.
Kari Martonen
Ura
Joulukuussa 2013 Martonen nimitettiin Seinäjoen Jalkapallokerhon toimitusjohtajaksi.
Louis Rosier
Louis Rosier (5. marraskuuta 1905 Chapdes-Beaufort, Ranska – 29. lokakuuta 1956 Neuilly-sur-Seine, Ranska) oli ranskalainen kilpa-autoilija ja Formula 1 -kuljettaja.
Rosier aloitti kilpa-ajajan uransa 1920–30-luvuilla ajamalla isänsä kuorma-autokeikkoja sekä samoihin aikoihin moottoripyörä- ja mäkiautokilpailuja perustaen myöhemmin oman autotallin, josta myi Renaultia ja Talbotteja. Toisen maailmansodan aikana hän toimi Ranskan vastarintaliikkeessä ja sodan jälkeen palasi kilpa-autoilun pariin voittaen Albin osakilpailun vuonna 1947. Vuosina 1949–52 hän oli voittamaton Ranskan mestari voittamalla kilpailun jokaisena vuonna.
Dacrycarpus dacrydioides
Dacrycarpus dacrydioides on podokarpuskasvien heimon (Podocarpaceae) Dacrycarpus-sukuun kuuluva havupuulaji. Kotoperäisenä Uudessa-Seelannissa kasvava puu voi tulla 50 metriä korkeaksi. Se on siten yksi Uuden-Seelannin suurikasvuisimpia puita. Sen mehevät marjamaiset kävyt ovat syötäviä. Lajista on maorin kielessä käytetty nimeä kahikatea.
Louis Rosier
Rosier osallistui kaiken kaikkiaan 38:een F1-sarjan osakilpailuun kausilla 1950–1956, joista saavutti saavutti 2 palkintosijoitusta vuoden 1950 Sveitsin GP:stä sekä Belgian GP:stä ja keräsi urallaan 18 MM-pistettä. Hän voitti sarjan ulkopuolisista kilpailuista Hollannin Grand Prix'n vuosina 1950–51. Tämän lisäksi hän voitti Le Mansin 24 tunnin ajon poikansa Jean-Louis Rosierin kanssa.
Dacrycarpus dacrydioides
Kuvaus
Kahikatea on suuri ainavihanta havupuu kasvaen noin 50 metrin korkeuteen. Puu on nuorena yleensä kartiomainen, vanhemmiten latvus on pyöreämpi ja runko on usein oksaton yli kymmenen metrin matkalta puun alaosasta. Harmaa kaarna on epätasaista ja hilseilevää. Versot ovat nuokkuvia. Lehtiä on useaa eri tyyppiä, nuorilla, alle 2-metrisillä puilla on yleensä neulasmaiset, 3–7 millimetriä pitkät, vaakasuuntaisesti tasoon kääntyneet lehdet, vanhemmilla puilla pienempiä, 1–2 millimetriä pitkiä suomumaisia lehtiä. Lisäksi näistä tyypeistä on välimuotoja. Samalla yksilöllä saattaa olla useaa lehtityyppiä, jopa samassa oksassa.
Louis Rosier
Rosier osallistui vuoden 1956 Coupe du Salonin -kilpailuun, missä sateisella kelillä hänen ajamansa Ferrari pyörähti ympäri avauskierroksella samassa mutkassa, jossa Alfa Romeon Grand Prix-ajan kuljettaja Antonio Ascari oli kuollut 31 vuotta aikaisemmin. Hän sai useita sisäisiä vammoja sekä iskuja päähän ja kuoli kolme viikkoa myöhemmin sairaalassa. Rosierin kunniaksi Clermont-Ferrandiin avattiin Charade -niminen kilparata, joka järjesti F1-osakilpailuja neljä kertaa vuosina 1965, 1969–70 sekä 1972. Rataa lyhennettiin vuonna 1988 ja se nimettiin Circuit Louis Rosieriksi.
Dacrycarpus dacrydioides
Levinneisyys ja elinympäristö
Laji esiintyy kotoperäisenä Uudessa-Seelannissa laajoilla alueilla merenpinnantasosta 600 metrin korkeuteen. Se viihtyy erityisesti tulvatasangoilla, jokien läheisyydessä sekä soiden reuna-alueilla.
Kuolinilmoitus
pienoiskuva|pysty|Kirjailija [[Axel Wallengrenin kuolinilmoitus.]] pienoiskuva|Kuolinilmoituksia rakennuksen seinässä [[Bulgariassa.]] Kuolinilmoitus on sanomalehdessä julkaistu, yleensä maksullinen ilmoitus henkilön kuolemasta. Ilmoitus voi olla kutsu hautajaisiin tai niiden jälkeen julkaistu tiedonanto ja kiitos osanotosta. Muiden luokiteltujen ilmoitusten tavoin kuolinilmoituksia pyritään nykyisin julkaisemaan myös verkossa, kuten Suomessa Kuolinilmoitukset.fi -sivustolla.
Johnny Boyd
Johnny Boyd (19. elokuuta 1926 Fresno, Kalifornia – 27. lokakuuta 2003 Fresno, Kalifornia ) oli yhdysvaltalainen moottoriurheilija. Hän osallistui Indianapolis 500 -kilpailuun vuosina 1955–1966. Kilpailu kuului Formula 1 -kauteen kausilla –. Hänen paras sijoituksensa kilpailussa oli kolmas sija, jonka hän saavutti Indianapolis 500:ssa 1958.
Kriketin SM-sarja
Kriketin SM-sarja koostuu kahdesta tasosta 1. ja 2. divisioonasta. Lisäksi mestaruudesta pelataan sisäkriketissä.
Kriketin juuret Suomessa ulottuvat 1960-luvulle, jolloin myyttinen “Palmerstonin yhteisö” pelasi ensimmäiset krikettiottelut Tapiolassa, Espoossa. Helsingin Krikettiklubi (Helsinki CC) oli ensimmäinen virallinen joukkue, ja se pelasi 1970-luvulla vuosittain otteluita Ison-Britannian Tukholman suurlähetystön joukkuetta vastaan. Tiedossa on, että se otteli myös Moskovassa asuneita brittejä vastaan. Kriketin nykyinen kehitysvaihe Suomessa alkoi 1990-luvun puolivälissä, jolloin perustettiin Turku CC, Stadin Krikettiseura ja Vantaa CC. Nämä joukkueet alkoivat pian haastamaan Helsingin Krikettiklubin valta-asemaa.
Suomen Krikettiliitto ry perustettiin vuonna 1999 kehittämään ja järjestelemään krikettitoimintaa Suomessa. Liitto on ensimmäisestä toimintavuodestaan lähtien myös järjestänyt lajin viralliset SM-kilpailut. Sisävuoron pituus – joka määrittää lajin luonnetta keskeisesti – on ylimmällä sarjatasolla ollut 45 (aluksi 40) syöttövuoroa (overs) vuoteen 2007 saakka. Sen jälkeen siirryttiin 50 syöttövuoroon ja nykyisin 40 syöttövuoroon. Vuonna 2008 perustettiin toinen sarjataso, jossa pelataan 40 syöttövuoroa. Tämän sarjan parhaat joukkueet nousevat entiseen SM50-sarjaan, josta puolestaan heikoimmat putoavat. Lisäksi pelataan Open T20- ja Dev T20 -sarjat, joissa pelataan 20 syöttövuoron pelejä. Myös sisäkriketissä pelataan Suomen mestaruudesta. Koska kahdessa pääsarjassa pelataan molemmissa nykyisin 40 syöttövuoroa, on ne nimetty 1. ja 2. divisioonaksi.
SM40 1.divisioona
(Vuoteen 2010 saakka SM50)